Title: Presentació, Pla de treball, descripció general i vídeo.
Course: Educació Física 1r ESO 1r T > Section: Tema 1 (setmana 1-2-3)

Vídeo creació pròpia.

1.-Presentació del tema

Si vols estar en forma has de treballar les teves qualitats físiques: la força, la resistència, la velocitat i la flexibilitat. Treballarem la condició física i la salut a través de les qualitats físiques bàsiques.Si a més a més tens una bona alimentació, t’hidrates, practiques postures corporals correctes i tècniques de respiració i de relaxació … aconseguiràs millorar molt la teva salut!

2.-Activitats

Les activitats que has de fer són: el diari personal d’entrenament, els qüestionaris (avaluació inicial i avaluació final), el test físic i la planificació i execució d’una sessió pràctica per fer individualment a casa.

3.-Pla de treball

En aquest tema treballaràs les qualitats físiques bàsiques: la força, la velocitat, la resistència i la flexibilitat, així com les qualitats coordinatives: agilitat, coordinació i equilibri.

Hauràs de dissenyar un model d’escalfament general, tenint en compte que tota sessió d’Educació Física està formada per tres parts: escalfament, part principal i tornada a la calma.

Has d’anar omplint el diari personal d’entrenament, i planificar i executar una sessió pràctica per fer a casa.

4. Objectius

- Conèixer les quatre qualitats físiques bàsiques: la força, la velocitat, la resistència i la flexibilitat.
- Identificar les parts d’una sessió: escalfament, part principal i tornada a la calma.
- Planificar i executar un model d’escalfament general.
- Comprendre que amb el treball de les qualitats físiques millora la condició física i la salut.

5. Avaluació

En primer lloc hauràs de fer el qüestionari que servirà com a avaluació inicial, així com el test físic. Tindràs les rúbriques d’autoavaluació i de competència digital.

Finalment has de tornar a fer el qüestionari (avaluació final) i lliurar les rúbriques.