Title: Presentació, Pla de treball, descripció general i vídeo.
Course: Educació Física 1r ESO 1r T > Section: Tema 3 (setmana 7-8-9)

Presentació, Pla de treball, descripció general i vídeo.

Vídeo creació pròpia.

1.-Presentació del tema

Amb el teu cos et podràs expressar i això t’ajudarà a un millor autoconeixement i a comunicar-te millor amb els altres del teu entorn..  La participació serà activa i constructiva, tot mostrant les emocions. Podràs aprendre a comunicar-te i fer ús del llenguatge corporal: la imitació i el gest. També coneixeràs les possibilitats i limitacions del moviment del cos en l’espai i en el temps

2.-Activitats

Les activitats seran: confecció d’un vídeo (sobre dramatitzacions, representacions, tècniques de circ o coreografies), fer un qüestionari inicial i final, fer un test físic i dissenyar i executar una sessió pràctica autònoma per fer a casa.

3.-Pla de treball

En aquest tema podràs comprovar les possibilitats i les limitacions del moviment del teu cos en l’espai i en el temps. A través de les imitacions, els gestos, les emocions i el llenguatge corporal podràs tenir un coneixement millor del teu propi cos, a més a més de comunicar-te millor amb els del teu voltant. Les activitats proposades són molt variades: exercicis individuals, per parelles, en petit grup, … Seran tasques on la improvisació, la creativitat i l’originalitat tindran un paper destacat.  Busquem amb les activitats que hi hagi desinhibició, sentit de l’humor, moviments rítmics i coordinats; en definitiva que hi hagi una participació activa i constructiva. Les activitats seran: dramatitzacions (a partir d’imitacions, expressions facials, expressions corporals, emocions, representació de situacions diverses…), tècniques de “clown”, preparació, assaig i representació de coreografies, així com la realització d’equilibris, acrobàcies i jocs malabars.

4. Objectius

- Mostrar actituds de desinhibició davant la representació d’activitats d’expressió corporal.
- Conèixer les possibilitats i les limitacions del propi cos davant d’activitats d’expressió corporal.
- Mostrar actituds de respecte cap al propi cos i cap als companys.

5. Avaluació

 Es farà la valoració de l’encàrrec de la tasca, ja sigui individual o grupal (família). Hauràs d’omplir les tres rúbriques: la d’autoavaluació, la de coavaluació grupal i la de competència digital.

 Valoració dels qüestionaris (inicial i final), per veure el progrés que has tingut.