Title: Presentació, Pla de treball, descripció general i vídeo.
Course: Educació Física 1r ESO 1r T > Section: Tema 2 (setmana 4-5-6)

Presentació, Pla de treball, descripció general.

Vídeo creació pròpia.

1.-Presentació del tema

Ara coneixerem més d'un esport individual com és l’atletisme, tenint en compte els aspectes tècnics i tàctics, i les seves normes… En atletisme faràs curses, salts i llançaments. Per exemple les curses més curtes i explosives són les curses de velocitat. Fent atletisme coneixeràs les teves qualitats i les podràs millorar o mantenir.  És una activitat física que podràs fer en el teu temps de lleure.

2.-Activitats

Has de fer un treball d’investigació sobre l’atletisme i una presentació.  Aquesta tasca la pots fer individualment o bé en petit grup. També hauràs de fer un qüestionari (avaluació inicial i avaluació final), un test físic i una sessió pràctica autònoma per fer a casa.

3.-Pla de treball

En aquest tema treballaràs un esport individual com és l’atletisme.  L’atletisme és un esport format per moltes disciplines o especialitats: curses, salts i llançaments. Aquí podràs millorar la teva tècnica de cursa, de cursa amb tanques, de marxa atlètica; la tècnica dels salts d’alçada, de llargada i el triple salt; i els llançaments de pes, de disc i de javelina. Les activitats seran de tot tipus: individuals, per parelles, en petit grup, …Podràs fer un treball interdisciplinari amb la Llengua Anglesa, ja que és un esport amb molta terminologia anglesa. L’atletisme és un esport que et plantejarà molts reptes a superar.

4. Objectius

- Conèixer els aspectes tècnics i tàctics de l’atletisme.
- Practicar els valors educatius d’aquest esport: esforç, constància, respecte,...
- Comprendre els principis d’igualtat i de solidaritat.

5. Avaluació

En primer lloc hauràs de fer el qüestionari que servirà com a avaluació inicial, així com el test físic. Hauràs d’omplir les rúbriques d’autoavaluació, de coavaluació i de competència digital per poder saber el que es demana al tema. Has de fer el qüestionari final per a valorar el que has après i es farà la valoració de l’encàrrec de la tasca.