Title: Llibre de sessions del tema 4 per a docents
Course: Educació Física 1r ESO 1r T > Section: Tema 4 (setmana 10-11-12)

.

Introducció:

Aquest és el llibre de possibles sessions pel docent del Tema 4:

Sessió 1: Bots i desplaçaments.

Sessió 2: Bots i passades.

Sessió 3: Passades i recepcions.

Sessió 4: Fem llançaments a cistella.

Sessió 5: Fem concursos.

Sessió 6: Fem un 3 x 3 i joc real.

Sessió 1: Bots i desplaçaments.

En aquesta primera sessió del tema 4 comentem les sessions que es realitzaran en aquest tema:

- Bot, desplaçaments i driblatge.
- Passades i recepcions.
- Llançaments.

A la primera sessió treballem el bot, els desplaçaments i el driblatge.

Les rúbriques que utilitzarem per saber què és valorarà al llarg de les sis sessions del quart tema seran la rúbrica d’autoavaluació i la rúbrica de competència digital.

Cursa suau sobre la pista sense pilota: endavant, endarrera i lateral.

Cursa suau sobre la pista botant la pilota.

Estiraments: circumducció de braços, torsions de tronc, ...

Bot, desplaçaments i driblatge:

- Explicar la posició bàsica: cames separades (més que les espatlles) i semi-flexionades, tronc lleugerament inclinat cap endavant i braços endavant semi-flexionats i separats.

- Fer desplaçaments amb diferents trajectòries: rectes, diagonals, laterals, endavant, endarrera, de costat, ...adoptant la posició bàsica.

- En estàtic: bots amb la mà dreta, bots amb l’esquerra, bots alternant les mans.
- En estàtic: fer bots passant la pilota entre les dues cames fent un 8.

- Fer bots amb la mà dreta, amb la mà esquerra, amb totes dues alternativament tot recorreguent  un espai determinat.
- Botar la pilota amb una mà i amb l’altra tocar un objecte, recorreguent un espai determinat.
- Botar la pilota i amb una mà canviar de lloc un objecte.
- Fer bots amb desplaçaments laterals: cap a l’esquerra, cap a la dreta.

- Joc: “La volta al món”.

Per grups.  Cada grup en una cistella amb una pilota. Marquem a la zona 9 posicions de llançament: tres a un costat, tres a l’altre i tres frontals a la cistella.

Els alumnes es col.loquen en fila a la zona 1 i comencen a llançar per ordre.  Qui encistella en una zona passa a la següent.  Es continua en una zona fins que s’encistella   Guanya qui abans fa tot el recorregut per les 9 zones.

Exercicis de respiració i de relaxació, amb o sense suport musical:

- Basats en tècniques del ioga: amb els ulls tancats i estirats o asseguts fer inspiracions i expiracions pel nas.

Cistelles i pilotes de bàsquet, cons, cèrcols, cadires i suport musical.

- Treball individual i per grups.

Sessió 2: Bots i passades.

En aquesta segona sessió del tema 4 treballem el bot, els desplaçaments, el driblatge i les passades i les recepcions.

Cursa suau, amb exercicis dinàmics (endavant, endarrera, de costat, aixecant talons, aixecant genolls,...).

Estiraments: circumducció de braços, torsions de tronc, ...

Bot, desplaçaments i driblatge:

- Botant la pilota amb una mà (dreta, esquerra) i amb un objecte a l’altra mà.  Sense parar de botar es deixa l’objecte en un lloc determinat prèviament.

Passades i recepcions:

Parelles: en estàtic, practicar els següents tipus de passades:

- per sobre del cap (amb dues mans).
- de pit (sense bot).
- picades (amb bot), amb dues mans, amb una mà.
- amb una mà: dreta, esquerra.
- laterals amb una mà: dreta, esquerra.
- per l’esquena.
- de mà a mà.

Parelles: en moviment. Fer-ne els mateixos tipus d’abans.

- Joc: “Les deu passades”.

Es fan dos grups.  Cada grup ha d’intentar arribar a fer deu passades seguides entre els seus membres, sense que intercepti l’equip contrari.

Punts a tenir en compte:

No es pot caminar ni córrer amb la pilota, ni tan sols botant.

No es pot sortir del terreny de joc delimitat.

No es poden fer faltes.

No es pot passar a qui t’ha fet la passada.

Exercicis de respiració i de relaxació, amb o sense suport musical:

- Per eliminar ansietat i nerviosisme: relaxació simple.  Inspiracions i expiracions pel nas, amb els ulls tancats.  Es coordina la respiració amb moviments amb els braços.  Es pot fer estirats o asseguts. Fer-ne unes quantes repeticions.

Pilotes de bàsquet, cons, cèrcols, matalassos i suport musical.

- Treball individual, per parelles, en petit grup i mig grup-classe.

Sessió 3: Passades i recepcions.

En aquesta tercera sessió continuem treballant les passades i les recepcions.

Cursa suau: endavant, endarrera, lateral, lateral creuat, aixecant genolls i talons amunt.

Mobilitat articular:  circumducció de braços, torsions de tronc, genols i turmells.

Passades i recepcions:

Parelles:
- fer-se passades fent equilibris sobre un peu.
  - Corrents, fer-se passades (amb bot de pilota, sense bot de pilota).
  - Corrents, fer-se passades desplaçant-se lateralment.

- Grups: “L’estrella”: els alumnes formen un cercle i un es col.loca al mig.  Es fan passades a través del que està al centre de la rodona.
  - Variant:  amb dues pilotes alhora.

- Grups de tres:  surten de tres files diferents.  Anar corrents, tot intercanviant les seves posicions mentre avancen botant i fent-se passades.

- Grups: corrents botant la pilota i abans d’arribar a mitja pista fer una passada al primer de l’altra fila.

- Joc:  “El 21”. Per grups; cada grup en una cistella amb una pilota. Els membres del grup es col.loquen en fila al punt de llançaments de tir lliure.  El primer llança a cistella; si fa bàsquet aconsegueix un punt, i continua llançant.  Si falla, el segon de la fila va a buscar el rebot i llança des del lloc on ha recuperat la pilota.  Si fa cistella aconsegueix dos punts i torna a llançar des del punt dels tirs lliures.  Si falla, el tercer va a buscar el rebot, i així successivament.  Guanya qui primer arriba als 21 punts.

Exercicis de respiració i de relaxació, amb o sense suport musical:

- Fer una respiració profunda i lenta, pel nas, amb ulls tancats.  Ens concentrem en relaxar diferents parts del cos: dits dels peus, peus, genolls, cuixes, cul, panxa, pit, braços, mans, dits de les mans, coll, mandíbula, ulls, …

Cistelles i pilotes de bàsquet, cons, cèrcols, matalassos i suport musical.

- Per parelles i en petit grup.

Sessió 4: Fem llançaments a cistella.

En aquesta quarta sessió treballem diferents tipus de llançament a cistella: en estàtic, en suspensió, entrada o safata, de ganxo, ...

Cursa suau, amb exercicis dinàmics: endavant, endarrera, lateral, lateral creuat, skipping i talons amunt.

Mobilitat articular: circunducció de braços, genolls i turmells, canells i colzes.

Llançaments:

- Desplaçament amb bot (mà esquerra, mà dreta), driblatge i llançament a cistella: des de la dreta, des de l’esquerra, frontalment,...

- Desplaçament amb bot i en arribar a una marca determinada prèviament canviar la mà amb la que es bota la pilota.

- Llançaments en estàtic: des de diferents posicions i distàncies.

- Llançaments en suspensió (amb un salt): des de diferents posicions i distàncies.

- Desplaçament amb bot (mà esquerra, mà dreta) i fer una entrada amb safata pel costat corresponent.

- Desplaçament en bot (mà esquerra, mà dreta) i en arribar a un punt proper a la cistella fer llançament de ganxo.

- Parelles: surten corrents i qui agafa primer la pilota (que està al terra a una determinada distància) es converteix en atacant i l’altre en defensor.  Es fa un 1 x 1 amb llançament a cistella.

- Joc:  “El K.O.”.  Es fa per grups; cada grup en una cistella, amb dues pilotes per grup.

Els membres del grup es posen en fila en el punt de llançament de tirs lliures.  Els dos primers de la fila tenen les dues pilotes.  Es tracta d’encistellar abans que ho faci el que està a darrera. Si el que està a darrera encistella abans que el que està davant, aquest queda eliminat, o bé perd una vida, o fa un determinat exercici prèviament acordat. Guanya l’últim que queda.

Exercicis de respiració i de relaxació, amb o sense suport musical.

- Relaxació muscular progressiva: ideal per evitar tensions al nostre cos. Amb els ulls tancats ens hem de concentrar en tensionar/relaxar els músculs.  Es comença pels dits dels peus, turmells, cames, genolls, cuixes, cul, mans, braços, esquena, pit, coll, mandíbula i cap. A cada part del cos fem una inspiració pausada comptant fins a cinc.

Cistelles i pilotes de bàsquet, cèrcols, matalassos, cons i suport musical.

- Treball individual i per parelles.

Sessió 5: Fem concursos.

En aquesta cinquena sessió del tema 4 es realitzaran jocs i concursos de llançaments a cistella des de diferents posicions i distàncies: de tirs lliures, llançaments de dos punts, llançaments de tres punts (triples), d’esquena,...

Cursa suau, amb exercicis dinàmics: endavant, endarrera i lateral.

Mobilitat articular: coll, circumducció de braços, flexions i extensions de tronc, genolls i turmells.

Llançaments:

- Fer jocs de llançaments o concursos: des de diferents posicions i distàncies:

  - Concurs de llançaments triples.
  - Concurs de llançaments de tirs lliures.
  - Concurs de llançaments de dos punts.
  - Concurs de llançaments d’esquena.

- Parelles:  fer 1 x 1.

- Grups de 4:  fer 2 x 2.

Exercicis de respiració i de relaxació, amb o sense suport musical:

- Estirats al terra, amb una mà al pit i l’altra a la panxa.  Fer una inspiració pel nas, lentament, i comprovar que la panxa s’infla (la mà de la panxa ha de pujar més que la mà que està al pit). Es manté l’aire uns segons.  Fer l’expiració, lentament, per la boca.  L’expiració ha de tenir més durada que la inspiració, però s’han de tenir en compte els ritmes individuals. Fer-ne unes quantes repeticions.

Cistelles i pilotes de bàsquet, cons, cèrcols, matalassos, cordes i suport musical.

- Treball individual, per parelles i en petit grup.

Sessió 6: Fem un 3 x 3 i joc real.

En aquesta darrera sessió del tema 4 dedicat al bàsquet posarem en pràctica tot el que hem après sobre els aspectes tècnics i tàctics d’aquest esport col.lectiu:  posició bàsica, bot, desplaçaments, driblatge, passades i recepcions, llançaments a cistella, les fases del joc (atac i defensa),...

Cursa suau, amb exercicis dinàmics: endavant, endarrera i lateral.

Mobilitat articular: de les principals articulacions del nostre cos.

Pràctica de la tècnica i de la tàctica:

- Grups de 6:  fer un 3 x 3, tot aplicant totes les normes i les fases del joc (atac i defensa). Cal aplicar tots els aspectes tècnics i tàctics treballats.

Si s’agafa el rebot del propi equip es pot tornar a llançar a cistella; si s’agafa el rebot de l’equip contrari llavors la pilota ha de sortir de la línia de llançaments de tres (amb passades, o bé desplaçant-se botant la pilota).

- Joc real: grups de cinc.  S’apliquen totes les normes i les fases del joc (atac i defensa), així com els aspectes tècnics i tàctics.

Fer un 5 x 5.

Atac: posicional (estàtic) i contraatac.

Defensa: individual, en zona i mixta.

Exercicis de respiració i de relaxació, amb o sense suport musical:

- Fer respiracions lentes (entre 8 i 12 respiracions per minut), no molt llargues i utilitzant la panxa.  Fer-ne unes quantes repeticions.

Cistelles i pilotes de bàsquet, i suport musical.

Petit grup.